Document ID: /roh_data/filtered/fineweb-2-filterrobots_roh.jsonl.gz/54357

Ina midada impurtanta en Firefox: Profils separads
Nus avain chattà pliras versiuns differentas da Firefox sin tes computer. Eventualmain èsi necessari dad intervegnir.
Quai è nov
Avant han tut las installaziuns da Firefox il medem profil en la configuraziun predefinida. Ussa dovra mintga installaziun da Firefox in profil separà (quai includa installaziuns da Firefox Nightly, Firefox Beta e Firefox ESR). Questa actualisaziun ameglierescha la stabilitad da Firefox durant midar dad ina installaziun a l'autra sin il medem computer.
Co ils profils separads funcziunan
Firefox memorisescha infurmaziuns sco segnapaginas, pleds-clav e preferenzas da l'utilisader en differentas datotecas che furman il «profil». Quest profil vegn memorisà en in auter lieu che las datotecas dal program da Firefox.
L'installaziun che ti tschernas sco installaziun principala da Firefox vegn a surpigliar las datas dal profil cundividì enfin qua cun tut ses segnapaginas, la cronologia ed ils pleds-clav.
Ti n'has pers naginas datas persunalas u persunalisaziuns. Tut las datas da profil èn preservadas en quella installaziun da Firefox ch'è vegnida averta sco emprima suenter questa midada.
Tut tias installaziuns da Firefox han a partir d'immediat profils separads.
Tge che ti stos far
Sche ti na fas nagut vegn mintga installaziun ad avair in profil separà. Quai vul dir che las datas da profil vegnan ad esser differentas per mintga installaziun da Firefox.
Cun l'administratur da profils pos ti definir il profil per mintga installaziun. Sin questa pagina d'agid è descrit co utilisar l'administratur da profils.
Era sche mintga installaziun ha ussa ses agen profil èsi pussaivel da las sincronisar cun agid dal conto da Firefox. Sche ti vuls che tut las installaziuns hajan las medemas datas ta recumandain nus da sincronisar tut tes profils cun in conto da Firefox.